Borgmesteren tager første spadestik til nyt  
spændende seniorvenligt boligfællesskab i Slagelse

*Mandag d. 7. oktober kl 13.30 tager borgmester John Dyrby Paulsen det første spadestik til Agorahaverne på Elmesvinget 8 i Slagelse. Og allerede næste år kan beboerne flytte ind i deres nye seniorvenlige boligfællesskab, der består af 76 bæredygtige lejeboliger. Det er 2 og 3-værelselses lejligheder, som er overskuelige, fremtidssikrede hjem, der kræver et minimum af vedligehold.*

Agorahaverne er udviklet af ejendomsudviklerne Tetris A/S i samarbejde med bl.a. Sangberg Architects, Københavns Universitet, antropologer og eksperter i fællesskabsdesign.

Med Agorahaverne ønsker Tetris A/S at opsamle og implementere viden om bæredygtige fællesskaber og skabe et moderne, livsbekræftende boligfællesskab, der både bygger på erfaringer fra eksisterende fællesskaber og den sidste nye viden.

Agorahaverne bygger på nærhed. Og det gælder både nærhed til naboerne, og nærhed til naturen. For her flytter naturen ind sammen med beboerne. Alle lejligheder har nemlig direkte udgang til den 1.600m2 store, grønne fælles atriumhave.

Atriumhaven er opdelt i zoner, så der er plads til både fordybelse og fællesaktiviteter. Her er både bibliotek, kreativt værksted, fælleskøkken, gæstebolig og en række andre fællesfaciliteter, hvor beboerne både kan dyrke sine egne interesser og det gode naboskab. Og i den store atriumhave er der også mere intime zoner, så man kan vælge fællesskabet til og fra, som man ønsker.

Og det bedste af det hele er, at atriumhaven forlænger udesæsonen fra 3 til 9 måneder.

Agorahaverne er opkaldt efter den centrale plads i antikkens græske byer, der blev brugt til mødested, handel, teater og sport. Pladsen var det centrale mødested, hvor al liv både udsprang fra og blev knyttet sammen. Denne plads hed en agora og det er derfor naturligt at vores nye seniorvenlige boligfællesskab med overdækket atriumhave skulle hedde Agorahaverne.

Byggeriet i Slagelse er kun det det første i en ambitiøs femårig udviklingsplan, der bl.a.

omfatter opførelse af 1000 nye lejeboliger.

- *Vi har gennem omfattende research og analyser udviklet et stærkt og nyskabende koncept for*

*seniorbofællesskaber, og vores analyser viser, at der er et stort uudnyttet potentiale for lejeboliger med fællesskabet i centrum. Samtidig har interessen fra både kommuner og potentielle lejere været overvældende.*, siger Rasmus Friis, CEO og grundlægger af Tetris.

De første 1000 boliger får et samlet areal på over 80.000 m2, fordelt på 15 byer. I første fase

primært på Sjælland, fx Slagelse, Næstved, Holbæk og Ballerup, men potentialet er endnu større.

Vi håber at se jer til første spadestik på det nye bæredygtige boligfællesskab, der også bliver navngivet efter en helt særlig Slagelse-borger. Hvem det er, afslører vi på dagen.

Så kom til første spadestik og navngivning MANDAG D. 7. OKTOBER KL 13.30 på ELMESVINGET 8

Vi byder på hotdogs og varm kaffe – og måske også efterårsvejr. Så husk praktisk tøj og fodtøj.

Se mere i vedlagte invitation